**ՏԵՂԵԿԱՏՎՈՒԹՅՈՒՆ**

Սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավարի մոտ

2023թ․ փետրվարի 23-ին կայացած քաղաքացիների ընդունելության արդյունքների վերաբերյալ

|  |  |  |  |  |  |
| --- | --- | --- | --- | --- | --- |
| **ՀՀ** | **Հաշվառ-ման օրը** | **Անուն, ազգանուն** | **Հարցի համառոտ բովանդակությունը** | **Տրված հանձնարարա-կանը** | **Արդյունքը** |
| 1 | 09․02․2023 | Ռ․ Սայադյան | <<Ագրոմարկետ>> ՍՊԸ-ի կողմից <<ԴՎԱ ԱԳՐՈ>> ընկերության արտադրանքի ներմուծման մասին տեղեկատվություն ստանալու վերաբերյալ | Հանձնարարվել է Տեսչական մարմնի բուսասանիտարիայի վարչության պետ Ա․ Նիկոյանին` հնարավորինս սեղմ ժամկետում համապատասխանող ապրանքատեսակների համար տրամադրել ներմուծման եզրակացութ-յուն, միաժամանակ, անհրաժեշտության դեպքում քաղաքացուն տրամադրել տեղեկատվություն ապրանքի ներմուծման, արտահանման ընթացքի և Տեսչական մարմնի ղեկավարի համապատաս-խան հրամանի մասին | Քաղաքացուն պարզաբանվել է, որ ներմուծման թույլտվություն տրամադրվում է օրենսդրությամբ սահմանված բոլոր չափանիշների համապատասխանության դեպքում, տվյալ պարագայում որպես արտադրող նշված է մատակարար կազմակերպությունը, որի հասցեն տարբերվում է իրական արտադրողի գործունեության հասցեից։ Կա փաստացի անհամապատասխանություն, ուստի ներմուծման թույլտվություն չի կարող տրամադրվել։ Տեսչական մարմինը գործում է ՀՀ Սահմանադրությամբ, ՀՀ օրենքներով և այլ իրավական ակտերով իրեն վերապահված լիազորությունների շրջանակում և պատրաստ է տրամադրել տեղեկատվություն, մասնագիտական խորհրդատվություն և փաստաթղթեր։ |
| 2 | 17․02․2023 | Արսեն Հակոբյան(«Մսամթերքի Նոր Աշխարհ» ՍՊԸ) | Սպանդանոցի խնդիրների վերաբերյալ | Հանձնարարվել է Տեսչական մարմնի անասնաբուժության վարչության պետ Ա․ Ասատրյանին՝ ընդունել ի գիտություն ստացված տեղեկատվությունը | Քաղաքացին ներկայացրել է սպանդանոցային գործունեության խոչընդոտները, խոսել դրանց պատճառների մասին, կարծիք հայտնել գործընթացների մասին, ներկայացրել առաջարկություններ։Քաղաքացուն պարզաբանվել է, որ սպանդանոցների խնդիրները միայն Տեսչական մարմնի գործառույթների տիրույթում չեն, պետությունը տարբեր միջոցառումներ է իրականացնում՝ ներգրավելով տարբեր գերատեսչությունների՝ այդ խնդիրների լուծման համար։Քաղաքացուն առաջարկվել է գրավոր ներկայացնել կոնկրետ առաջարկներ, այդպիսով որպես տնտեսավարող օգնելով խնդիրների լուծմանը |
| 3 | 21․02․2023 | Գարիկ Շմավոնյան | Արմավիրի մարզում գտնվող շենքի խնդիրների վերաբերյալ | Հանձնարարվել է Տեսչական մարմնի Արմավիրի մարզային կենտրոնի պետի պարտականությունները կատարող Ռ․ Վարդանյանին՝ հարցին սահմանված կարգով ընթացք տալ, հետագայում հարցը կազմակերպել տեղում, որպեսզի քաղաքացին ստիպված չլինի հավելյալ ռեսուրսներ ծախսել  | Քաղաքացին ներկայացրել է անասնաբուժական գործունեության իր երկարամյա փորձը, խոսել դժվարությունների, Տեսչական մարմնին պատկանող շենքը սեփական միջոցներով բարեկարգելու, որպես ժամանակավոր կացարան օգտագործելու և կենսական նշանակության խնդիրների մասին։ Նա խնդրել է ստորագրել իր կողմից օգտագործված գազի դիմաց կատարած վճարման փոխադարձ ակտերը և խնդրել հնարավորության դեպքում թույլ տալ սեփականաշնորհել շենքը։Քաղաքացուն պարզաբանվել է, որ պետական գույքի սեփականաշնորհման համար անհրաժեշտ է համապատասխան դիմում ներկայացնել Պետական գույքի կառավարման կոմիտե |
| 4 | 21․02․2023 | Մյասնիկ Պատվականյան | Անձնական հարցերի և Տեսչական մարմնում աշխատանքի ընդունվելու մասին  | Հանձնարարվել է Տեսչական մարմնի իրավական աջակցության և փաստաթղթաշրջա-նառության վարչության պետ Մ․ Երիցյանին` անհրաժեշտության դեպքում քաղաքացուն ևս մեկ անգամ տրամադրել տեղեկատվություն Տեսչական մարմնում աշխատանքի անցնելու պայմանների և գործող կարգի մասին  | Քաղաքացուն պարզաբանվել է, որ Տեսչական մարմնում գործում է քաղաքացիական ծառայության համակարգը։ Գործող իրավական կարգավորումները, մասնավորապես՝ քաղաքացիական ծառայողի համար սահմանված տարիքային սահմանափակումը չի բավարարել քաղաքացուն |
| 5 | 21․02․2023 | Ռուբիկ Աբրահամյան | Ապրանքի մաքսազերծման խոչընդոտների վերաբերյալ | Քաղաքացին չի ներկայացել ընդունելությանը, ինչի մասին նախապես չի տեղեկացրել | Քաղաքացին չի ներկայացել ընդունելությանը, ինչի մասին կազմվել է տեղեկանք |
| 6 | 22․02․2023 | Միքայել Ավետիսյան(փաստաբան) | Պեստիցիդների և ագրոքիմիկատների ներմուծման խնդիրների վերաբերյալ | Հանձնարարվել է Տեսչական մարմնի բուսասանիտարիայի վար-չության պետ Ա․ Նիկոյանին` հնարավորինս սեղմ ժամկետում համապատասխանող ապրանքատեսակների համար տրամադրել ներմուծման եզրակա-ցություն, մյուսների համար՝ մերժում, միաժամանակ, անհրաժեշտության դեպքում քաղաքացուն տրամադրել անհրաժեշտ տեղեկատվություն  | Քաղաքացին ներկայացրել է պեստիցիդների և ագրոքիմիկատների ներմուծման օրենսդրական կարգավորումներին վերաբերող հարցեր, քննարկվել են ստեղծված իրավիճակում հարցի լուծման ուղիները, լաբորատոր փորձաքննությունների համար սահմանված ժամկետին վերաբերող հարցեր։ Քաղաքացուն պարզաբանվել է, որ առաջիկայում կքննարկվեն լաբորատորիայի հզորությունները զարգացնելու կամ օրենսդրական համապատասխան փոփոխություն կատարելու հարցերը։ Պարզաբանվել է նաև, որ մեր երկրի օրենսդրության հետ ցանկացած անհամապատասխանության դեպքում ներմուծման թույլտվություն չի կարող տրամադրվել։  |